Grondslagfase (Gr. 1 - 3) | Laerskool Elarduspark
Die Grondslagfase streef daarna om elke kind geborge en veilig te laat voel. Dit is vir ons baie belangrik dat die klasse so klein as moontlik gehou word sodat elke leerder se potensiaal ten volle bereik kan word, maar sodat daar ook genoeg aandag gegee kan word aan 'n leerder wat 'n probleem ondervind.
Volgens die Kurrikulum- en Assesseringsbeleidverklaring (KABV) vir Graad R tot 3 het die Grondslagfase vier vakke:
Leerders kry die geleentheid om reeds vanaf Gr. 1 die rekenaarsentrum te besoek waar hulle rekenaarvaardighede leer. Hulle volg reeds van Gr.R af 'n skaakkursus wat in die klas aangebied word.
Daar is 'n leeslokaal waar leerders rustig kan sit en lees of waar hulle oor 'n spesifieke onderwerp kan gaan navorsing doen. Hulle besoek ook eenmaal per week die mediasentrum.
Jaarliks word 'n leesweek gehou. Die klem val in hierdie week grootliks op lees. Elke leerder word gemotiveer om te lees. Interessante programme word vir hulle aangebied.
Leerders neem reeds vanaf Gr. 1 deel aan die Interne Redenaars. Dit word met groot sukses aangebied.
Die Tale-program word met al die ander vakke geïntegreer. Taal word oor die kurrikulum heen in alle mondelinge, lees- en skryfwerk gebruik. Baie van die luister- en praatvaardighede sal ontwikkel word in Wiskunde en Lewensvaardigheid.
Elke kwartaal is daar 'n aantal assesseringstake wat gedoen moet word. Dit verskil van graad tot graad en word in die volgende tabel aangedui:
Die vak Lewensvaardigheid is die middelpunt vir die holistiese ontwikkeling van leerders. Dit het betrekking op die sosiale, persoonlike, intellektuele, emosionele en fisiese groei, en die manier waarop dit geïntegreer word. Lewensvaardigheid is 'n vak wat oor verskillende terreine heen sny en moet die onderrig van die ander kernvakke in die Grondslagfase ondersteun en versterk.
Assessering in Lewensvaardigheid gedurende die Grondslagfase is meestal informeel en deurlopend van aard. Die formele assessering van elke leerder wat een keer per kwartaal moet plaasvind, moet formeel deur die onderwyser opgeteken word.
Die leerders se prestasievlakke word op 'n sewepuntskaal vir elke vak vanaf Graad R tot graad 12 aangedui. Die verskillende prestasievlakke verskyn in die volgende tabel.